
POGLAVLJE 1. KULTURA KULTA.

01.07.1935. godine

Tekst pronađen u džepu ubijenog građanina Njemačke:

«Od današnjeg dana ova obrazovna institucija postala je zvanična – i tako se izmijenjeni svijet suštinski izmijenio: šuštanje papira u kabinetima o mnogo čemu mi je kazalo – to nije isto šuštanje koje je povezano s nečim pozitivnim, poput nagrada ili ordena, ali ni tako hladno kao ono koje je povezano sa SS-om i Gestapoom. Anenerbe – to je kulturni, naučni i još mnogočemu sferni otrov, čija je sudbina da otruje i onako oboljelu dušu Evrope: stari bogovi moraju biti zamijenjeni novima, a istinska istorija mora biti zamijenjena potrebnom... mapa svijeta!.. oni mahnito žude, poput hirurga, da je nasilno prekroje, pa samo nakon ovakve vrste operacija niko neće preživjeti – tjelesno pacijent, a moralno, umno i metafizički, doktor... istina se ne mjeri šublerom, a izgubljeno se civilizaciji ne vraća, osim na državnom papiru... relativno svjež vazduh za moje nozdrve ubrzo se pretvara u miris truleži – ja čujem i vidim smrt tamo gdje se svi vesele i zri nepokolebljiv, neraskidiv mir... tako, kako je danas nastalo Anenerbe... tako se u ovom svijetu obrazuju fanatični kultovi – izvršioci viču sa tribina i urliču o istini, ali pravi stvaraoci istih tiho, u udobnim kabinetima, sa skupom cigarom u zubima, u tišini posmatraju ono što su rodili veoma svojeglavom i osebujnom igrom misli... izvori... oni mahnito žude da pronađu izvore... ali zašto?!.. ali zašto ne u sebi?!. u sebi ne kao u tijelu, već kao u metafizičkoj prirodi!.. taj izvor nemoguće je pronaći – iz njega oni nikada neće piti... pa zar oni to žele?.. njih ne interesuje utoljenje sopstvene žeđi, oni žele da ga otruju, učine njegovu vlagu nesvarljivom za sve, osim za sebe, jer samo će oni imati protivotrov... idealna prošlost – ona koja nikada nije postojala: eto zašto je stvoreno Anenerbe – za budućnost... možda ovi redovi i ne stignu ni do čijih očiju – tim bolje... dovoljno je u ovom svijetu smrti nedužnih ljudi, koji žude za znanjem i prosvjetljenjem... ostaci mog živog djelovanja – eto šta je ovaj tekst: živ među mrtvima, uskoro ću biti mrtav među živima... ali ja svejedno pišem... ja svejedno lutam u ovom lavirintu bez izlaza – takva je danas savremena Njemačka Hitlera: naučna, kulturna istraživanja i teorije, koje će dovesti do spaljivanja ljudi u pećima... hiljade potpisa... hiljade tona pepela...

Tekst pronađen u džepu ubijenog građanina Njemačke:

«Do čega si se izmijenio, Berlin! Čak su se i snovi koje u meni budiš izmijenili do neprepoznatljivosti mračnim – njihova atmosfera užasava: a možda to uopšte i nisu snovi, već stvarnost?.. stepenice u tim snovima permanentno vode u podrum, a ne naviše, ka sveobuhvatnom pogledu i vidiku – ali šta je u tim podrumima?.. prazne sobe, u centru kojih se nalaze stolovi, na čijoj površini borave dokumenti: oni sadrže u sebi imena nepoželjnih, ali potpisa pod tim listama za strijeljanje nema – nijedan sistem, čak ni najtotalitarniji, ne želi da snosi odgovornost za svoje odluke... permanentno lutam ovim hodnicima podruma – gdje ovdje da tražim živo, svjetlost, duh?.. mjereći lobanje po jasno određenim kanonima, zar isto tako lako neće moći da izmjere ljudske misli, osjećanja i želje?.. šta je duša?.. zar je to vojnička krv?.. krv, a shodno tome i meso, nije duša... za istinu su već izmišljene formule – kako za njeno stvaranje, tako i za njeno tumačenje: uz pomoć formalnih okova, okvira, neophodnih za postojanje takvog režima, istina je izgubila svoju slobodu, apsolutnu, nepokolebljivu... stanovnici Njemačke, njeni građani, sami nisu primijetili kako su se umjesto istraživača pretvorili u istraživane – ovdje danas glavnu riječ vode spiskovi, a ne misli i osjećanja... naša vlada stvara organizacije, koje moraju tražiti naše izvore, ali zar naš najglavniji izvor nije Bog?.. Bog im nije potreban, njima je neophodna aritmetika i dosljednost, gdje ljudi nisu duše, duh i osjećanja, već brojevi i cifre... nikada se ne raspravljajte s takvom vrstom ljudi – nikada se ne raspravljajte sa fanaticima: u Njemačku su došla mračna vremena, makar se sa svakog ugla vijorili svijetli barjaci – istinskoj istini je danas, po njihovom mišljenju, mjesto u sjeni, u tami... tako pišem ja, onaj koji nije arijevska krv i nije tačno izmjerena lobanja, već ljudski dah... ja sam živ... ja sam još uvijek živ, makar to oni na svaki način nastoje da spriječe... možda su ovo moji posljednji redovi – kome je to znano, osim samo Svevišnjem?.. moj dah je za njih previše opasan i oni to savršeno svjesno shvataju... ali ja sam bio živ!»

Tekst pronađen u džepu ubijenog građanina Njemačke:

«Ko si ti, koji izgovaraš ovo? Možda jedan od njih – jedan od onih koji su požudjeli da prekroje ne samo mapu Evrope, već i mapu svijeta, po svom nahođenju? Ja ne znam ko si ti, ali... ali ja sam ostavio tebi ključ za razumijevanje istine – u riječi, u svom primjeru, u svojoj krvi i u svojoj smrti... oni, mahnito vičući o tome da su najbolji dio njemačkog naroda, u stvarnosti nikada nisu pripadali istom, duhovno, metafizički, jer pripadnost narodu je više od krvi ili mjesta rođenja... Anenerbe!.. doći će taj dan, vjeruj mi i čuj me, kada će oni sami postati materijal za istraživanja i eksperimente – sunce koje oni tako vole prikazivati, stvarno, istinsko sunce, opeći će njihova blijeda lica, time izbrisavši one iste znake kojima se permanentno dive... ja sam ušao u njihov zamisao, u njihov smisao, kao što ulazi davno lutajući hodočasnik u tajanstveni hram – šta sam tamo vidio?.. samo prazninu – u tom hramu nema oltara, skulptura i ikona, makar njegovi svodovi i stubovi bili monumentalni, grandiozni i istančani: na tom mjestu, uprkos njegovoj veličini, nema svetosti i sakralnosti – danas u Njemačkoj nema Boga... ja sam spoznao to – za ovakvu vrstu spoznaje neophodno je, makar na trenutak, ali ipak, prestati biti dio kolosalne mašine režima: nije svakom suđeno da bude po strani – te mreže uvlače čak i one koji žude da se drže podalje... nikada se ne približavaj onome ko se naziva suncem, ma kako radoznalo bilo to napredovanje – taj plamen spaliće te, u njemu može pronaći život samo jedno znamenje i ime mu je Lucifer... istorija je osuđena na pogubljenje od strane aktuelne vlade – od današnjeg dana u našoj državi počinje era ogledala: u pokušajima vaskrsenja nepostojećeg drevnog, oni će osloboditi realno postojeće drevne bolesti, koje će biti sposobne u jednom trenutku pogubiti sve živo – oni ne žele da se mole Bogu, On im nije potreban, jer su oni sami poželjeli da postanu bogovi... više nam nije dato da znamo i razumijemo, ali ja sam ipak znao i razumijevao... ali... svakom vremenu svoj sud!».

POGLAVLJE 2. GLAS MRAKA.

02.07.1555. godine

Riječi čovjeka, zatvorenog u potpalublju broda Turgut-reisa, upućene sudbini:

«Plamen je munjevito spalio sve ono što smo tako upornim i tegobnim trudom stvarali – rukotvorni plamen, čiji je autor bio Turgut-reis... o, sudbino!.. do čega si naklonjena takvoj vrsti luđaka i do čega mrziš proste radnike i zanatlije... mnoštvo vjekova rada danas je postalo pepeo – da li je to pravda sudbine?.. gusari su dobili sve, radnici su danas postali robovi... koliko ulica... i sve je sada prašina... od grada je ostao samo kostur, skelet... one iste ulice, gdje su ranije nevino lutale noge djece, poslije turskih gusara prestale su biti djevičanske – oni su raskinuli njihovu čistotu... sva imena ulica, sve kuće – od sada su samo pepeo: danas smo mi bili spaljeni poput našeg grada – mi smo Paola, mi smo njegove ulice, mi smo njegova bol... o, sudbino!.. ja, ranije postojeći u dahu tog grada, ponovo se preobražavam u njega, u svaku pukotinu na njegovom svakom zidu, u svaki kamen njegove svake kuće i u ovaj čas ja sagorijevam zajedno s njim – na svakom atomu svoje puti ja osjećam krv... čuješ li me, pravedna sudbino?.. krv ne samo muškaraca i žena, koji su pogubljeni mačem, već i krv naših nevinih kćeri... u ovom gradu nema više svjetlosti, osim one koju daruje plamen – ali i on će dogorjeti, a poslije... a poslije nas očekuje samo tišina i praznina... sudbino!.. koliko je djece zahvaljujući tebi danas postalo siročad – da li je to pravda?.. da li to želi Gospod?.. vjetrovi će raznijeti ovu prašinu, preostalu od grada i njegovih stanovnika – ništa više neće dokazati to da smo ovdje ranije mi postojali... još juče sam bio bogati građanin, a danas – ja sam rob, zatvoren u potpalublju broda turskog gusara: da li je to pravedno, sudbino?!. Ne!.. Čemu mi ova pitanja upućena tebi, sudbino?!. Sudbino!.. Ti nisi svemilosni Bog, već samo dželat – nije uzalud što nosiš obličje žene: tebi je svejedno koga pogubiti, za tebe je važnije samo pogubljenje... ako sve nije tako, zašto se onda nisi umiješala i dala da pogine naš narod i ljudi?.. kod tebe nema odgovora, ti ćutiš – znaš i ćutiš... a ipak sam preživio!.. ja sam još uvijek živ, a znači da imam šansu i nadu za spasenje – upravo je vrijeme misliti o Bogu!».

Riječi čovjeka, zatvorenog u potpalublju broda Turgut-reisa, upućene Bogu:

«Gospode!.. da li si ti još uvijek sa mnom ili si već napustio moje društvo, moju kompaniju? Ako me ti još uvijek čuješ, znaj da... da ja još uvijek vjerujem u tebe – vjerujem i nadam se: gusari su takođe tvoje stvorenje, poput mene – ja ne znam tvoj naum, opšti, globalni, a zato da li treba da kažem da se sada dogodilo zlo?.. njima je pogodovalo more i vjetar, da bi stigli do Paole – vatra im je pomagala da izvrše svoje namjere: da si ti želio drugačije, da li bi bilo tako?.. znaš, Bože, nakon takvih događaja ljudi ili prestaju vjerovati u tebe, ili pak vjeruju još većom snagom: mi pokušavamo objasniti tebe, opravdati tvoje postupke i nedjelanje tako, kako nam je zgodno – mi te prihvatamo uopšte ne za onoga ko jesi... a ipak danas u Paoli izgorjeli su i hram, i tvoje ikone – ti takvo što ne bi nesmetano dopustio, ne bi dozvolio da se to desi: ti... svedržitelj, čiji dah raspršuje po nebeskoj tami zvijezde... dao bi im u ruke mač, da to nije bilo potrebno za nešto?.. ne!.. ja vjerujem u to, ja znam to!.. ti se nisi okretao u taj trenutak od Paole – ti si bio tamo, ti si bio s nama: sve to nije bilo uzalud... mi ćemo razumjeti to tek nakon izvjesnog vremena... argh!.. ja gledam u svoje ruke i noge – one krvare, poput toga kako su nekada krvarile ruke i noge tvoga sina – pa zar ja nisam jedan od tvojih sinova?.. ovdje, u potpalublju, ja sam kao ranjeni vuk u šumi, gdje nema drveća – ovdje je samo mrak... i moj glas... glas mraka... pepela... možda sve to što se dogodilo s nama, desilo se radi pouke, radi knjige koja će biti napisana 500 godina kasnije i koja će nešto ispričati našim potomcima?.. šta si ti, Bože?.. ideja, egregor ili pak zaštita?.. odgovori mi, molim te – za mene nema ništa gore sada, nego izgubiti vjeru u tebe!.. molim te, ne boj se mog glasa, kao što se ja ne bojim tvog ćutanja – ja, onaj koji ide usamljeno na klanje: onaj koji ide nedjelatno, misaono, metafizički... zašto ti nisi bio s nama?.. ali da li si ti bio s njima?.. ti si bio po strani, poput posmatrača, poput hroničara, koji samo fiksira viđeno, ne miješajući se u ono što se događa... pravda... ja ne zahtijevam je od tebe, Bože – možda je ono što se desilo i najviša mjera pravde: mi ne razumijemo svijet i ne vidimo sve tako, kako vidiš ti – to što je za mene istina, za tebe će biti zabluda, jer ti si sve, a ja... svega samo ništa!».

Riječi čovjeka, zatvorenog u potpalublju broda Turgut-reisa, upućene samom sebi:

«Mišel... da, ja govorim ove riječi sebi – onome ko ne može da ih ne sluša, onome ko ne može okrenuti leđa!.. i makar sebe ne vidim, ali... Mišel... ti nosiš lice, ti vidiš mojim očima... sve to što se događa upravo sada usred pepela – usred ulica nekada procvjetalog grada Paola... Mišel... ne, ne ćuti, nastavi govoriti... upravo govor, glas, izražavanje misli i osjećanja čini te čovjekom, slobodnim duhom, a ne komadom mesa, zatvorenim u okove... na mojim rukama osjeća se pepeo – pepeo mog izgorjelog grada... šta je ovo?.. pečat, prokletstvo?.. ili pak mastilo za to da napišeš svojim rukama novu istoriju... ali zar je to dobar temelj za izgradnju novog – pepeo?.. u meni još ima daha, a znači da imam još šansu i nadu... ja sam živ!.. ja sam ostatak ovog grada, ja sam njegovo sjećanje koje je preživjelo oluju stvarnosti... i ipak, u ovom mraku ja sam sada sam – zašto?.. a možda sam ja već mrtav?.. možda očekujem posljednji sud – možda je to i predvorje pred izvršenje vrhovne pravde Boga?.. niko neće moći da me spasi, izvuče odavde – svi moji saplemenici su mrtvi ili pak smrtno ranjeni... i ipak, ovaj ugalj još sadrži u sebi toplotu – ja sam još uvijek živ: ali da li je ona dovoljna za to da se razgori i porodi požare?.. ne, Mišel, ne laži sebi... ti nisi heroj, ali... ipak nemoj izdati sebe – ne žali sebe i ne pokušavaj nekoga optužiti, uključujući sudbinu i Boga... nemam kuda sada bježati i ići – ja sam mučenik, makar ne svetac, ja sam prorok, makar ne adept vjere... mrak... gdje je on?.. oko mene ili pak unutar mene?.. a možda je sve to samo san – probudiću se kao da ništa nije bilo, ujutro ću se umiti, a poslije ću poći da izvršavam svoj rad: ko zna... gdje je istina, a gdje laž... zar takvo što može biti u stvarnosti?.. vidjeti kako ginu tvoji najbliži, kako nestaje grad, ruše se ulice, sagorijevaju kuće... i vrijeme... ono takođe sagorijeva zajedno sa svim tim... na mojim očima suze... ja ridam... takav je naš svijet... ne, Mišel, ti ni za šta nisi kriv... takva je raspodjela Boga, da bi preživio ti... za nešto, a ne od nečega... preživio i živio!».

POGLAVLJE 3. MOLITVA GVOŽĐU.

03.07.1886. godine.

Tekst pronađen u prvom automobilu Karla Benca:

«Do čega je divan bio danas dan!.. na nekoliko trenutaka sunce je danas zastalo iznad Njemačke – ono je osvijetlilo novu epohu, našu svijetlu budućnost... ali šta ga je zaustavilo?!. Poput vještog ribara ono ga je uhvatilo, zakačilo špic Fridrihsbaua... moje dijete... dijete Karla Benca... ti si zadrhtalo, poput djeteta koje je prvi put udahnulo vazduh u ovom svijetu... kakvo divno stvorenje – moj automobil: ti ćeš postati za ljude novi bog, oni će se moliti tebi i ničemu toliko ne žudjeti, kao biti s tobom uvijek i svuda... ti... ti si takođe živo biće – ja to znam, razumijem, osjećam: ti ne možeš da se znojiš, kao čovjek, kao ja, a zato je tvoja put, tvoja karoserija isprljana materijama za podmazivanje... gledajući u tebe ja osjećam ponos... ja ridam... ti pak ne možeš plakati... da li se ponosiš svojim stvaraocem, svojim tvorcem?.. oni ne razumiju tebe – ja jedini čujem tvoj glas, razumijem riku tvog motora: ljudi su previše gluvi... oni su još previše djeca... moje ime, moj san, moje ideje, misli, osjećanja i moje ludilo – sve je to darovano mnome tebi... poput Meri Šeli ja sam darovao život neživom – tvoj zadovoljni hripaj govori mi o tome... znaš... a ipak ti si zaista nešto poput nove vrste pisma, gdje su svaki tvoj vijak i navrtka slova, a složeni mehanizmi – riječi... ti... ti si takođe stvorio mene, slično tome kako sam tebe stvorio i ja: ti si učinio mene drugim – živim ili pak mrtvim?.. gledajući u tebe kako dišeš sada, ja se prisjećam kako si još juče bio bez daha, drijemajući u mojoj radionici – ti si se probudio... probudio se tako da će o tome govoriti cijeli svijet!.. ti... putniče iz drugog vremena – zar nisi došao previše rano?.. na to pitanje odgovoriće samo vrijeme... znaš... a ipak ti si takođe umjetnost, a ja – umjetnik, pisac, ali u svojoj sferi: ovdje ja crtam mehanizmima, vijcima, ključevima i navrtkama... koliko neprospavanih noći – i sve nije uzalud!.. ti si oživio!.. ova osjećanja nisu objašnjiva, njih je teško prenijeti – trenutak kada djelo cijelog tvog života oživljava!.. da, u prvim minutima ti si se ponašao krajnje svojeglavo – krčao si i suprotstavljao se mojoj volji, ali ti si išao... ja sam darovao ovom svijetu novi način kretanja, a on se divio samo rici i izgledu tvoje prirode... do čega su ljudi divna bića!.. koliko smo dana proveli zajedno – hladnoća, blato, vrućina... ja sam vikao na tebe – ti si ćutao, sve trpio i podnosio: ovo je naša zajednička pobjeda!.. u našem svijetu strpljenje i disciplina u značajnoj mjeri važnije su od inspiracije i ti, kao plod, kao stvorenje, to oličavaš!»

Tekst pronađen u prvom automobilu Karla Benca:

«Ja poznajem gospodina Benca dugo, međutim bilo mi je nepoznato to za šta su u istinskoj mjeri sposobne njegove kreacije – ja sam vidio sve to što se desilo, jer u tom trenutku sam tovario nedaleko u svoja kola vreće sa žitom: iznenada nedaleko od mene suknuo je dim i zvuk je bio sličan onome kada eksplodira peć – stvorenje gospodina Karla trzalo se tako, kao da nije bilo sigurno u sebe... konja nije bilo, ali ono se kretalo – u njemu je zaista prisustvovala konjska snaga... mnogi od onih koji nisu shvatali šta se ovdje dešava, iznenada su počeli da se krste i mole – ali čemu: Bogu ili pak ovom gvožđu?.. gospodin Benc je stvorio nešto novo, nevjerovatno – ono će izmijeniti našu budućnost i svijet nikada više neće biti isti... možda ne odmah, ali sve će se izmijeniti, ja sam u to siguran, ja sam u to ubijeđen... radoznalo... a šta je u ovaj isti čas osjećalo stvorenje gospodina Benca?.. o čemu je ono mislilo?.. možda o uzroku svog stvaranja?.. poput hirurga, njega su sastavljali inženjeri u radionici – vukli su njegove kablove-crijeva, izlivali njegovu krv-ulje i nalivali je ponovo, zavrtali i odvijali vijke-hrskavice i ispravljali ram-kosti... šta je ono osjetilo, kada se prvi put upalilo, prodisalo i dobilo komandu da ide?.. on se rodio u ime kretanja i za kretanje... uostalom, kao i njegov tvorac – gospodin Benc... mnogi nisu vjerovali u njega – ja to znam: zanatlijski krugovi prezirali su ga i potcjenjivali, ali on je oživio svoja mehanička kola, natjerao ih da se kreću bez konja... oni su se smijali njemu, oni su ga prezirali, smatrajući ga ne takvim kao svi i nazivajući ga „čudakom“, ali on je doveo svoje djelo do kraja i upravo zato svi sada govore o njemu, a ne o njima... da li je to pobjeda?.. poraz?.. ne, to je svega samo početak... svi oni koji su znali gospodina Benca do tog trenutka trijumfovali su – svi oni koji su vjerovali u njega: oni pak koji će trijumfovati poslije, s uspjehom... nije li svejedno za njih?.. on je uvijek bio tvrdoglav... ja se sjećam njegovog spora o zupčanicima sa Emilom... ne!.. ipak, priznajem da sam i sam ja ne do kraja u njega vjerovao – nije me sramota da to priznam... mi smo vršnjaci, ali on je otišao mnogo dalje nego ja – na njegovoj pozadini ja se osjećam starim i nepotrebnim... on je bolji od mene, jer je on uspio da pronađe svoj put, svoju cestu... ne, on je izgradio, on je sagradio tu cestu sam – on se nije uplašio da krene tamo gdje ceste nikada nije bilo... kako god bilo, ja sam sopstvenim očima vidio kako je pošlo ono što bi se činilo, nikada nije moglo poći...»

Tekst pronađen u prvom automobilu Karla Benca:

«U svoje vrijeme, kada sam bio istih godina kao Benc, ja sam popravljao plugove i potkivao konje – sada sam već star pa je došlo drugo vrijeme: danas svi trče po ulicama sa nacrtima, sve dalje i dalje udaljavajući se od prirode prirode – pojavilo se mnoštvo riječi nepoznatih meni i nerazumljivih za mene, ali priroda čovjekova ostala je ista... zar nije tako? Uskoro mi nećemo čuti više konjskog glasa – svuda će biti rika motora i zvukovi trenja... ja osjećam to, makar sam već star... u vremena naše mladosti štale su bile hramovi za konje, kuda su oni ulazili sa trepetom – sada se mašine stvaraju u radionicama, a ne gone se tamo, poput mustanga... s njima se govorilo kao sa saborcima i oni su razumjeli nas – hoće li biti tako i sa automobilima?.. umjesto potkovica uskoro će biti samo točkovi, vijci pa navrtke... ovo stvorenje, stvorenje Benca, ono nas ne prosto vodi, ono nas ne prosto vozi – ono nas vodi sve dalje i dalje od prirode, od toplote puti, dlake i pogleda... sa konjem ti uvijek moraš biti jedno, jer on nikada neće ponijeti tebe, ne želeći to – automobil je pak poslušan uvijek, a zato nije jedno sa čovjekom, jer između njih nema odnosa, sagrađenih na principima saglasnosti, već postoji samo vlast-potčinjavanje... ali hoće li automobil poći na smrt, u vatru za tobom?.. spasiće li on tebe od bezdana, dojuriti li će on sam tebi radi spasenja?.. on nije sposoban na osjećanja i

